hu en hu en hu hu hu hu en en hu en hu hu hu hu hu nb hu hu hu hu hu hu hu hu hu en hu hu hu hu hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu en en en en en en en hu hu eo
Itthon évente hat-nyolc jármű-formatervező végez. Van, aki marad, más külföldön találja meg a boldogulását. De vajon mitől lesz valaki jó formatervező? Merre halad a szakma? Minderről Scherer Józseffel, a Moholy-Nagy Művészeti Egyetem jármű-formatervező szakirány felelősével beszélgettünk.
– Mióta lehet Magyarországon jármű-formatervezést tanulni?
– Amióta a formatervezés oktatása megindult itthon, nagyjából az ötvenes években, azóta mindig voltak olyanok, akiket a jármű-formatervezés érdekelt. Általános formatervezést több helyen is tanítanak az országban. Mi a régi rendszerű oktatásban csak szakcsoport voltunk, ám idén szeptemberben már mesterképzést is indítunk az egyetemen. A diákok három év formatervezési tanulmányok után csak nálunk szakosodhatnak majd, és tanulhatnak kifejezetten jármű-formatervezést negyed-ötödéven.
– Mi kell ahhoz, hogy valaki jó jármű-formatervező legyen?
– Abból válhat jó formatervező, akit érdekelnek a műszaki dolgok, jó térlátása van, jól tud rajzolni, tehát az ötleteit rögtön formába tudja önteni. Feltétlenül érdeklődő, kreatív embernek kell lennie. Az individuális, művészi hajlamokat itt nem lehet kiélni. A formatervező egy csapat része, egy gyárban szigorú hierarchia van. Ez nem egy olyan önmegvalósító, önkiteljesítő pálya, mint a festőé vagy a szobrászé.
– Milyen elhelyezkedési esélyei vannak egy jármű-formatervezőnek?
– Hat éve foglalkozom ezzel a csoporttal, ezalatt öten külföldre mentek, az itthoniak közül három diákról tudok, aki ezen a területen dolgozik. Az biztos, hogy aki a legprofibb szinten akar bekapcsolódni, annak külföldön kell dolgoznia pár évet.
– A külföldi tapasztalat megszerzésében az egyetem is segít, ha jól tudom.
– Igen, jelenleg is van kint egy diákunk gyakorlaton a Mercedesnél, de minden félévben fogadnak egy vagy két gyakornokot. Nagyon jó az együttműködés az autógyár és az egyetem között.
– A formatervezés csak esztétika? Mi múlik még a formatervezőn?
– Ergonómia is. Nagyon fontos a használhatóság. Az esztétika csak egy a többi szempont közül a tervezés során. Az más kérdés persze, hogy a formatervező az a személy a csapatból, akinek ezt a szempontot képviselnie kell.
– Milyen változások mennek végbe ma a trendekben?
– A japánok, akik negyven évig javarészt másoltak, most elkezdenek diktálni. Az amerikaiakra nagy hatással van az európai stílus és kisebb kocsikat kezdtek csinálni. Ugyanakkor meg az egész piac nemzetközi, a tervezőcsoportok is azok. Feltűnő, hogy szinte minden gyárnak van már új technológiával működő autója.
– Hogyan befolyásolja a formákat az új technológia?
– Van, ami drámaian fogja, mert van, ami olyan kicsi lesz, hogy elfér a padló alatt, nem kell majd mondjuk motorháztető vagy nem kell benzintartály.
– Van ezeknek az autóknak létjogosultsága?
– A hybrid ma még luxuskategória, egyelőre a gazdagok játékszere. Nem tudom, hogy alakul majd a piac, talán a gazdaságosság fogja eldönteni. Annak idején az első Porsche is elektromos autó volt. Az első tíz-tizenöt évben az elektromos és a benzines autó fej-fej mellett haladt, végül a benzines nyert, mert olcsóbb volt. Az biztos, hogy a környezetvédelem egy fontos szempont, ami szinte minden projektünknél előtérbe kerül.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.